**DÔVODOVÁ SPRÁVA**

1. **Všeobecná časť**

Návrh zákona, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov (ďalej len „návrh zákona“) sa predkladá na základe Plánu legislatívnych úloh vlády Slovenskej republiky na rok 2022.

Cieľom návrhu zákona je modernizácia právnej úpravy v oblasti priemyselného vlastníctva a jej prispôsobenie súčasným spoločenským podmienkam a moderným trendom v správnych konaniach.

Návrh zákona nemá vplyvy na rozpočet verejnej správy, podnikateľské prostredie, sociálne vplyvy, vplyvy na životné prostredie, informatizáciu spoločnosti, služby verejnej správy pre občana a ani vplyvy na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky a medzinárodnými zmluvami [Parížsky dohovor na ochranu priemyselného vlastníctva; [**Dohoda o obchodných aspektoch práv duševného vlastníctva (Dohoda TRIPS)**](https://www.slov-lex.sk/pravne-predpisy/SK/ZZ/2000/152)], ktorými je Slovenská republika viazaná. Návrh zákona je v súlade aj s ostatnými zákonmi a súčasne je v súlade s právom Európskej únie.

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov |
| **Predkladateľ (a spolupredkladateľ)** |
| Úrad priemyselného vlastníctva Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:*n/a |
| **Termín začiatku a ukončenia PPK** | *-* |
| **Predpokladaný termín predloženia na pripomienkové konanie** | *august 2022* |
| **Predpokladaný termín začiatku a ukončenia ZP\*\***  |  |
|  |  |
| **Predpokladaný termín predloženia na rokovanie vlády SR\*** | *november 2022* |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Povolanie patentového zástupcu je regulovaným povolaním. Regulačné mechanizmy prístupu a výkonu povolania patentového zástupcu sú stanovené zákonom č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov (ďalej len „zákon o patentových zástupcoch“). Medzi požiadavky na prístup k výkonu povolania patentového zástupcu, ktoré sú taxatívne vymenované v § 4 zákona o patentových zástupcoch, patrí aj úspešné vykonanie odbornej skúšky patentového zástupcu. Právna úprava odbornej skúšky patentového zástupcu je obsiahnutá v § 6 zákona o patentových zástupcoch a predpokladá vykonanie skúšky prezenčnou formou na Úrade priemyselného vlastníctva Slovenskej republiky, čo sa v pandemickej situácii ukázalo ako problematické. Skúšky patentových zástupcov museli byť z dôvodu pandemických opatrení opakovane odkladané, čo znemožňovalo uchádzačom o výkon činnosti patentového zástupcu prístup k výkonu povolania.V konaní o prihláške úžitkového vzoru je v súčasnosti potrebné rešpektovať právo prihlasovateľa požiadať o odklad zverejnenia prihlášky v lehote troch mesiacov odo dňa podania prihlášky, čo z časového hľadiska ovplyvňuje priebeh konania tým, že Úrad priemyselného vlastníctva Slovenskej republiky nie je oprávnený zverejniť prihlášku úžitkového vzoru pred uplynutím troch mesiacov odo dňa podania prihlášky, a to ani keď prihlasovateľ má záujem o rýchlejší postup v konaní o zápise úžitkového vzoru a včasnejšie zverejnenie prihlášky úžitkového vzoru.  |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Cieľom predmetného návrhu zákona je modernizácia právnej úpravy v oblasti priemyselného vlastníctva a jej prispôsobenie súčasným spoločenským podmienkam a moderným trendom v správnych konaniach.* Navrhované doplnenie zákona o patentových zástupcoch zavádza možnosť realizovať odbornú skúšku patentového zástupcu dištančnou on-line formou, ktorú súčasná právna úprava neumožňuje, a je reakciou na nedávnu skúsenosť s pandemickou situáciou.

K navrhovanému doplneniu zákona o patentových zástupcoch tiež možno doplniť, že nepredstavuje zavedenie nových alebo zmenu existujúcich ustanovení, ktoré by obmedzovali prístup k regulovanému povolaniu, a preto sa nevykonáva test proporcionality v zmysle zákona č. 391/2020 Z. z. o teste proporcionality v oblasti regulácie povolaní. * Navrhované doplnenie zákona č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov (ďalej len „zákon o úžitkových vzoroch“) má za cieľ urýchliť konanie o zápise úžitkového vzoru aktívnym prístupom prihlasovateľa. Právo prihlasovateľa požiadať o odklad zverejnenia prihlášky v lehote troch mesiacov odo dňa podania prihlášky zostáva zachované, avšak právna úprava sa dopĺňa o možnosť vzdať sa práva na podanie žiadosti o odklad zverejnenia prihlášky, čoho dôsledkom môže v takýchto prípadoch byť skoršie zverejnenie prihlášky úžitkového vzoru, a teda aj skorší zápis úžitkového vzoru do registra. Navrhované doplnenie zákona o úžitkových vzoroch sleduje urýchlenie konania o zápise úžitkového vzoru do registra na základe aktívneho prístupu prihlasovateľa, ktorý má možnosť vzdať sa práva požiadať o odklad zverejnenia svojej prihlášky.
 |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Priamo dotknuté subjekty:* uchádzači o výkon činnosti patentového zástupcu
* prihlasovatelia úžitkových vzorov

Nepriamo dotknuté subjekty: * patentoví zástupcovia, advokáti
 |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*Neboli identifikované alternatívne riešenia.*Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.** Tzv. nulový variant (žiadna zmena) v prípade zákona o patentových zástupcoch a zachovanie status quo by znamenalo, že vykonanie odbornej skúšky patentového zástupcu by bolo naďalej možné len prezenčnou formou na Úrade priemyselného vlastníctva Slovenskej republiky, čo by neumožňovalo vykonať vo výnimočných situáciách (pandémia) predmetnú skúšku a nebol by umožnený prístup uchádzačov k regulovanému povolaniu. Možno tiež poznamenať, že v súčasnosti už nie je výkon odborných skúšok on-line formou výnimkou.
* Tzv. nulový variant (žiadna zmena) v prípade zákona o úžitkových vzoroch by znamenal, že prihlasovateľ úžitkového vzoru, v ktorého záujme je čo najrýchlejšie zverejnenie prihlášky úžitkového vzoru, by nemohol ovplyvniť priebeh a dĺžku konania svojim aktívnym prístupom.
 |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.*n/a |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Vzhľadom na charakter a ciele navrhovanej právnej úpravy v zákone o patentových zástupcoch (zavedenie možnosti odbornej skúšky patentového zástupcu dištančnou on-line formou), navrhujeme preskúmanie účinnosti a účelnosti doplnenia zákona po tom, čo nastane výnimočná situácia znemožňujúca vykonanie skúšky prezenčnou formou. Kritériom preskúmania bude realizácia skúšky za danej výnimočnej situácie. Termín preskúmania účelnosti v tejto súvislosti nie je objektívne možné určiť. V prípade doplnenia navrhovaného v zákone o úžitkových vzoroch predkladateľ navrhuje preskúmať jeho účinnosť a účelnosť v termíne po uplynutí troch kalendárnych rokov od účinnosti predmetnej právnej úpravy, pričom ako kritérium bude zvolené zistenie počtu konaní, v ktorých prihlasovateľ využil možnosť vzdať sa práva podať žiadosť o odklad zverejnenia prihlášky, a porovnanie dĺžky konaní o zápise úžitkového vzoru v prípadoch, keď sa prihlasovateľ vzdá práva na podanie žiadosti o odklad zverejnenia, s prípadmi, keď túto možnosť nevyužije. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam.* *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).**Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.* Pri doplnení v zákone o patentových zástupcoch predkladateľ identifikoval len pozitívny vplyv marginálneho rozsahu vo vzťahu k osobám, ktoré budú odbornú skúšku vykonávať (uchádzači o výkon činnosti patentového zástupcu), pričom tento vplyv spočíva v tom, že skúšku bude možné vykonať aj v situáciách, ktoré neumožňujú vykonanie odbornej skúšky prezenčnou formou v sídle Úradu priemyselného vlastníctva Slovenskej republiky. Vzhľadom na charakter identifikovaného marginálneho vplyvu nie je objektívne možné tento kvantifikovať. V prípade doplnenia v zákone o úžitkových vzoroch možno takisto predpokladať určitý pozitívny vplyv marginálneho rozsahu na podnikateľské prostredie, keďže využitie možnosti vzdať sa práva na podanie žiadosti o odklad zverejnenia prihlasovateľom má potenciál skrátiť konanie o zápise úžitkového vzoru do registra. Avšak vzhľadom na charakter tejto zmeny – ide o zmenu právnej úpravy, ktorej využitie je na rozhodnutí prihlasovateľov úžitkových vzoroch a ktorej frekvenciu využívania nemožno vopred určiť, ako aj skutočnosť, že dĺžka konania o zápise úžitkového vzoru je ovplyvnená aj ďalšími faktormi, je zrejmé, že tento vplyv nie je možné kvantifikovať.  |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Jitka Mikuličová, odbor legislatívno-právny, ÚPV SRjitka.mikulicova@indprop.gov.sktel.: 00421 48 4300 269 |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Navrhovateľ zákona:** Úrad priemyselného vlastníctva Slovenskej republiky |
|  |  |
| **2.** | **Názov návrhu zákona:** Zákon, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov |
|  |  |
| **3.** | **Predmet návrhu zákona nie je upravený v práve Európskej únie.**  |
|  |  |
|  |  |
| **Vzhľadom na vnútroštátny charakter návrhu zákona je bezpredmetné vyjadrovať sa k bodom 4 a 5 doložky zlučiteľnosti.** |

1. **Osobitná časť**

**K Čl. I**

Zavádza sa možnosť realizovať odbornú skúšku patentového zástupcu s využitím technického prostriedku na prenos obrazu a zvuku teda dištančnou on-line formou; uvedené je najmä reakciou na nedávnu skúsenosť s pandemickou situáciou.

Povolanie patentového zástupcu je regulovaným povolaním. Regulačné mechanizmy prístupu a výkonu povolania patentového zástupcu sú stanovené zákonom č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov (ďalej len „zákon o patentových zástupcoch“). Medzi požiadavky na prístup k výkonu povolania patentového zástupcu, ktoré sú taxatívne vymenované v § 4 zákona o patentových zástupcoch, patrí aj úspešné vykonanie odbornej skúšky patentového zástupcu. Právna úprava odbornej skúšky patentového zástupcu je obsiahnutá v § 6 zákona o patentových zástupcoch a konkretizovaná vo vyhláške Úradu priemyselného vlastníctva Slovenskej republiky č. 611/2004 Z. z., ktorou sa ustanovujú podrobnosti o priebehu odbornej skúšky, podrobnosti o priebehu skúšky spôsobilosti, spôsob určenia odmeny patentových zástupcov, podmienky na určenie náhrady hotových výdavkov a náhrady za stratu času. Zákon o patentových zástupcoch v súčasnosti predpokladá vykonanie skúšky len prezenčnou formou na Úrade priemyselného vlastníctva Slovenskej republiky, čo sa ukázalo v pandemickej situácii ako problematické. Skúšky patentových zástupcov museli byť z dôvodu pandemických opatrení opakovane odkladané, čo znemožňovalo uchádzačom o výkon činnosti patentového zástupcu prístup k výkonu povolania. Nová právna úprava teda umožní realizovať odbornú skúšku okrem v súčasnosti dostupnej prezenčnej forme aj dištančne. Bližšie podrobnosti týkajúce sa dištančnej formy odbornej skúšky patentového zástupcu budú upravené v uvedenej vyhláške.

Navrhovaná zmena zákona o patentových zástupcoch nepredstavuje zavedenie nových alebo zmenu existujúcich ustanovení, ktoré obmedzujú prístup k regulovanému povolaniu, a preto sa nevykonáva test proporcionality v zmysle zákona č. 391/2020 Z. z. o teste proporcionality v oblasti regulácie povolaní.

O vykonaní skúšky dištančnou formou nebudú vyhotovované audiovizuálne záznamy.

**K Čl. II**

Navrhuje sa možnosť vzdania sa práva prihlasovateľa požiadať o odklad zverejnenia prihlášky úžitkového vzoru. Tento úkon prihlasovateľ vykoná súčasne s podaním prihlášky úžitkového vzoru.

V konaní o prihláške úžitkového vzoru je podľa súčasnej právnej úpravy potrebné rešpektovať právo prihlasovateľa požiadať o odklad zverejnenia prihlášky v lehote troch mesiacov odo dňa podania prihlášky (§ 38 ods. 5), čo z časového hľadiska ovplyvňuje priebeh konania tým, že Úrad priemyselného vlastníctva Slovenskej republiky nie je oprávnený zverejniť prihlášku úžitkového vzoru pred uplynutím troch mesiacov odo dňa podania prihlášky.

Navrhovaná zmena tak zavádza možnosť urýchliť konanie o zápise úžitkového vzoru aktívnym prístupom prihlasovateľa. Možnosť požiadať o odklad zverejnenia prihlášky v lehote troch mesiacov odo dňa podania prihlášky zostáva prihlasovateľovi zachovaná, avšak právna úprava sa dopĺňa možnosťou vzdania sa práva podať žiadosť o odklad zverejnenia, ktorého dôsledkom môže byť skoršie zverejnenie prihlášky úžitkového vzoru, a teda aj skorší zápis úžitkového vzoru do registra.

**K Čl. III**

Vzhľadom na predpokladanú dĺžku legislatívneho procesu sa navrhuje účinnosť od 1. marca 2023.

Bratislava 9. november 2022

**Eduard Heger, v. r.**

predseda vlády Slovenskej republiky

**Matúš Medvec, v. r.**

predseda Úradu priemyselného vlastníctva Slovenskej republiky